Oficialusis leidinys L 021 , 27/01/1996 p. 0007 - 0018



Tarybos reglamentas (EB) Nr. 139/96 1996 m. sausio 22 d. iš dalies keičiantis Reglamentus (EB) Nr. 3285/94 ir (EB) Nr. 519/94 dėl vienodo Bendrijos priežiūros dokumento EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi 1994 m. gruodžio 22 d. Tarybos reglamentas (EB) Nr. 3285/94 dėl bendrų importo taisyklių ir Reglamento (EB) Nr. 518/94 panaikinimo [1] ir 1994 m. kovo 7 d. Tarybos reglamentas (EB) Nr. 519/94 dėl bendrų importo iš tam tikrų trečiųjų šalių taisyklių ir Reglamentų (EEB) Nr. 1765/82, (EEB) Nr. 1766/82 ir (EEB) Nr. 3420/83 panaikinimo [2] nustatė išankstinio Bendrijos priežiūros atvejais naudojamą bendrą priežiūros dokumentą; kadangi priežiūros dokumento pavyzdys, kuris yra vienodas abiem reglamentams, yra pateiktas Reglamento (EB) Nr. 3285/94 I priede ir Reglamento (EB) Nr. 519/94 IV priede; kadangi, siekiant geros administravimo vadybos ir padėti Bendrijos operatoriams, minėto priežiūros dokumento turinys ir išdėstymas turėtų būti kiek galima suderintas su bendros importo licencijos forma, nustatyta Komisijos reglamentais (EB) Nr. 3168/94 [3], (EB) Nr. 3169/94 [4] ir (EB) Nr. 1150/95 [5] ir Komisijos rekomendacija Nr. 3118/94/EAPB [6], atsižvelgiant į priežiūros dokumento technines ypatybes; kadangi pagal galiojančią tvarką paraiškos priežiūros dokumentams gauti turi būti pateikiamos tik naudojant specialią formą, kuri užpildyta ir kompetentingų nacionalinių institucijų patvirtinta atlieka ir priežiūros dokumento funkciją; kadangi siekiant supaprastinti importuotojams privalomus atlikti formalumus, nereikėtų ir toliau reikalauti, kad paraiška priežiūros dokumentui gauti būtų pateikiama naudojant tam tikslui specialiai skirtą Bendrijos formą; kadangi vis dėlto informacija, kuri privalo būti pateikiama paraiškoje priežiūros dokumentui gauti, turi būti tiksliai apibrėžta; kadangi iki šio reglamento įsigaliojimo valstybių narių jau išspausdintiems ir išduotiems Bendrijos priežiūros dokumentams turėtų būti nustatyta pereinamojo laikotarpio tvarka, galiojanti iki 1996 m. gruodžio 31 d., PRIĖMĖ ŠĮ REGLAMENTĄ: 1 straipsnis Reglamentas (EB) Nr. 3285/94 iš dalies keičiamas taip: 1. 12 straipsnio 1 ir 2 dalys pakeičiamos taip: "1. Prekės, kurioms taikoma išankstinė Bendrijos priežiūra, į laisvą apyvartą gali būti išleidžiamos tik pateikus priežiūros dokumentą. Tokį dokumentą valstybių narių paskirta kompetentinga institucija išduoda nemokamai bet kokiam prašomam kiekiui ir ne vėliau kaip per penkias darbo dienas nuo tos dienos, kai nacionalinė kompetentinga institucija gauna Bendrijos importuotojo paraišką, nepaisant jo verslo vietos Bendrijoje. Ši paraiška yra laikoma nacionalinės kompetentingos institucijos gauta ne vėliau kaip per tris darbo dienas nuo pateikimo, jeigu neįrodoma kitaip. 2. Priežiūros dokumentas turi būti parengtas pagal formą, atitinkančią I priede pateiktą pavyzdį. Išskyrus atvejus, kai sprendimas taikyti priežiūrą nustato kitaip, importuotojo paraiškoje priežiūros dokumentams gauti pateikiami: a) pareiškėjo vardas, pavardė ir adresas (įskaitant telefono ir fakso numerius bei kokį kitą numerį, pagal kurį nacionalinė kompetentinga institucija gali nustatyti pareiškėjo tapatybę), pareiškėjo PVM registracijos numeris, jei jis privalo mokėti PVM; b) prireikus deklaracijos pateikėjo arba pareiškėjo paskirto atstovo vardas, pavardė ir adresas (įskaitant telefono ir fakso numerius); c) prekių aprašymas, nurodant: - jų prekybinį pavadinimą, - jų kombinuotosios nomenklatūros kodą, - jų kilmės ir išsiuntimo vietą; d) deklaruotas kiekis kilogramais ir prireikus kitais papildomais vienetais (poromis, vienetais ir t. t.); e) prekių vertė ir CIF kaina iki Bendrijos sienos ekiu; f) data pažymėtas ir pareiškėjo parašu patvirtintas, pareiškėjo pavardę rašant didžiosiomis raidėmis, pareiškimas: "Aš, toliau pasirašęs, patvirtinu, kad šioje paraiškoje nurodyta informacija yra teisinga ir pateikta sąžiningai ir kad esu įsikūręs Bendrijoje" 2. Prie 12 straipsnio pridedamos šios dalys: "8. Priežiūros dokumento formos ir jų išrašai parengiami dviem vienodais egzemplioriais: vienas egzempliorius, pažymėtas žodžiais "dokumento pateikėjui" ir skaitmeniu "1", išduodamas pareiškėjui, o kitas, pažymėtas žodžiais "kompetentingai institucijai" ir skaitmeniu "2", laikomas dokumentą išdavusioje institucijoje. Administravimo tikslais kompetentinga institucija gali papildomai padidinti skaitmeniu "2" pažymėtų kopijų skaičių. 9. Formos išspausdinamos ant mechaninės celiuliozės neturinčio balto taurinto rašymo popieriaus, kurio kvadratinis metras sveria nuo 55 iki 65 gramų. Jų dydis – 210 x 297 mm; tarpas tarp eilučių – 4,24 mm (viena šeštoji colio); tiksliai laikomasi formų išdėstymo. Abi skaitmeniu "1" pažymėto egzemplioriaus, kuris yra priežiūros dokumentas, pusės papildomai turi geltonai išspausdintą giljoširuotę, kad būtų galima nustatyti mechaninę ar cheminę klastotę. 10. Už formų išspausdinimą atsakingos valstybės narės. Jas taip pat gali išspausdinti valstybės narės paskirta ir joje įsteigta spaustuvė. Pastaruoju atveju ant kiekvienos formos daroma to valstybės narės paskyrimo nuoroda. Ant kiekvienos formos nurodomas spaustuvės pavadinimas ir adresas arba spaustuvę atpažinti padedantis ženklas." 3. 14 straipsnio 1 ir 2 dalys pakeičiamos taip: "1. Prekės, kurioms taikoma regioninė priežiūra, į laisvą apyvartą tame regione gali būti išleidžiamos tik pateikus priežiūros dokumentą. Tokį dokumentą išduoda valstybės narės paskirta kompetentinga institucija nemokamai bet kokiam prašomam kiekiui ne vėliau kaip per penkias darbo dienas nuo tos dienos, kai nacionalinė kompetentinga institucija gauna Bendrijos importuotojo paraišką, nepaisant jo verslo vietos Bendrijoje. Ši paraiška yra laikoma nacionalinės kompetentingos institucijos gauta ne vėliau kaip per tris darbo dienas po pateikimo, jeigu neįrodoma kitaip. Priežiūros dokumentai gali būti naudojami tik tol, kol atitinkamų sandorių atžvilgiu galioja liberalizuota importo tvarka. 2. Taikoma 12 straipsnio 2 dalis." 4. I priedas keičiamas šio reglamento I priede pateiktu priedu. 2 straipsnis Reglamentas (EB) Nr. 519/94 iš dalies keičiamas taip: 1. 10 straipsnio 1 ir 2 dalys pakeičiamos taip: "1. Prekės, kurioms taikoma išankstinė Bendrijos priežiūra, į laisvą apyvartą gali būti išleidžiamos tik pateikus priežiūros dokumentą. Tokį dokumentą valstybių narių paskirta kompetentinga institucija išduoda nemokamai bet kokiam prašomam kiekiui ir ne vėliau kaip per penkias darbo dienas nuo tos dienos, kai nacionalinė kompetentinga institucija gauna Bendrijos importuotojo paraišką, nepaisant jo verslo vietos Bendrijoje. Ši paraiška yra laikoma nacionalinės kompetentingos institucijos gauta ne vėliau kaip per tris darbo dienas nuo pateikimo, jeigu neįrodoma kitaip. 2. Priežiūros dokumentas turi būti parengtas pagal formą, atitinkančią IV priede pateiktą pavyzdį. Išskyrus atvejus, kai sprendimas taikyti priežiūrą nustato kitaip, importuotojo paraiškoje priežiūros dokumentams gauti pateikiami: a) pareiškėjo vardas, pavardė ir adresas (įskaitant telefono ir fakso numerius bei kokį kitą numerį, pagal kurį nacionalinė kompetentinga institucija gali nustatyti pareiškėjo tapatybę), pareiškėjo PVM registracijos numeris, jei jis privalo mokėti PVM; b) prireikus deklaracijos pateikėjo arba pareiškėjo paskirto atstovo vardas, pavardė ir adresas (įskaitant telefono ir fakso numerius); c) prekių aprašymas, nurodant: - jų prekybinį pavadinimą, - jų kombinuotosios nomenklatūros kodą, - jų kilmės ir išsiuntimo vietą; d) deklaruotas kiekis kilogramais ir prireikus kitais papildomais vienetais (poromis, vienetais ir t. t.); e) prekių vertė ir CIF kaina iki Bendrijos sienos ekiu; f) data pažymėtas ir pareiškėjo parašu patvirtintas, pareiškėjo pavardę rašant didžiosiomis raidėmis, pareiškimas: "Aš, toliau pasirašęs, patvirtinu, kad šioje paraiškoje nurodyta informacija yra teisinga ir pateikta sąžiningai ir kad esu įsikūręs Bendrijoje."" 2. Prie 10 straipsnio pridedamos šios dalys: "8. Priežiūros dokumento formos ir jų išrašai parengiami dviem vienodais egzemplioriais: vienas egzempliorius, pažymėtas žodžiais "dokumento pateikėjui" ir skaitmeniu "1", išduodamas pareiškėjui, o kitas, pažymėtas žodžiais "kompetentingai institucijai" ir skaitmeniu "2", laikomas dokumentą išdavusioje institucijoje. Administravimo tikslais kompetentinga institucija gali papildomai padidinti skaitmeniu "2" pažymėtų kopijų skaičių. 9. Formos išspausdinamos ant mechaninės celiuliozės neturinčio balto taurinto rašymo popieriaus, kurio kvadratinis metras sveria nuo 55 iki 65 gramų. Jų dydis – 210 x 297 mm; tarpas tarp eilučių – 4,24 mm (viena šeštoji colio); tiksliai laikomasi formų išdėstymo. Abi skaitmeniu "1" pažymėto egzemplioriaus, kuris yra priežiūros dokumentas, pusės papildomai turi geltonai išspausdintą giljoširuotę, kad būtų galima nustatyti mechaninę ar cheminę klastotę. 10. Už formų išspausdinimą atsakingos valstybės narės. Jas taip pat gali išspausdinti valstybės narės paskirta ir joje įsteigta spaustuvė. Pastaruoju atveju ant kiekvienos formos žymima to valstybės narės paskyrimo nuoroda. Ant kiekvienos formos nurodomas spaustuvės pavadinimas ir adresas arba spaustuvę atpažinti padedantis ženklas." 3. 13 straipsnio 1 ir 2 dalys pakeičiamos taip: "1. Prekės, kurioms taikoma regioninė priežiūra, į laisvą apyvartą tame regione gali būti išleidžiamos tik pateikus priežiūros dokumentą. Tokį dokumentą išduoda valstybės narės paskirta kompetentinga institucija nemokamai bet kokiam prašomam kiekiui ne vėliau kaip per penkias darbo dienas nuo tos dienos, kai nacionalinė kompetentinga institucija gauna Bendrijos importuotojo paraišką, nepaisant jo verslo vietos Bendrijoje. Ši paraiška yra laikoma nacionalinės kompetentingos institucijos gauta ne vėliau kaip per tris darbo dienas po pateikimo, jeigu neįrodoma kitaip. Priežiūros dokumentai gali būti naudojami tik tol, kol atitinkamų sandorių atžvilgiu galioja liberalizuota importo tvarka. 2. Taikoma 10 straipsnio 2 dalis". 4. IV priedas pakeičiamas šio reglamento II priede pateiktu priedu. 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis yra taikomas nuo 1996 m. sausio 1 d. Tačiau iki 1996 m. birželio 30 d. valstybės narės gali išrašyti priežiūros dokumentus naudodamos Reglamento (EB) Nr. 3285/94 I priede ir Reglamento (EB) Nr. 519/94 IV priede pateiktas formas. Iki tos datos išduoti priežiūros dokumentai gali būti naudojami iki jų galiojimo pabaigos, bet ne vėliau kaip iki 1996 m. gruodžio 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje 1996 m. sausio 22 d. Tarybos vardu Pirmininkas W. Lucchetti [1] OL L 349, 1994 12 31, p. 53. [2] OL L 67, 1994 3 10, p. 89. [3] OL L 335, 1994 12 23, p. 23. Reglamentas su paskutiniais pakeitimais, padarytais Reglamentu (EB) Nr. 1627/95 (OL L 155, 1995 7 6, p. 8). [4] OL L 335, 1994 12 23, p. 33. [5] OL L 116, 1995 5 23, p. 3. [6] OL L 330, 1994 12 21, p. 6. Rekomendacija su paskutiniais pakeitimais, padarytais Rekomendacija Nr. 393/95/EAPB (OL L 43, 1995 2 25, p. 23). -------------------------------------------------- I PRIEDAS " I PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- II PRIEDAS " IV PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------